Document ID: 32010R0929

KOMMISSIONENS FORORDNING (EU) Nr. 929/2010
af 18. oktober 2010
om ændring af forordning (EF) nr. 1033/2006 for så vidt angår ICAO-bestemmelserne, jf. artikel 3, stk. 1
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 552/2004 af 10. marts 2004 om interoperabilitet i det fælles europæiske lufttrafikstyringsnet (»interoperabilitetsforordningen«) (1), særlig artikel 3, stk. 5,
under henvisning til Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (»rammeforordningen«) (2), særlig artikel 8, stk. 1, og
ud fra følgende betragtninger:
(1)
Bilaget til Kommissionens forordning (EF) nr. 1033/2006 af 4. juli 2006 om procedurekravene for flyveplaner i fasen før flyvning i det fælles europæiske luftrum (3) indeholder henvisninger til en række bestemmelser, som er fastlagt af Organisationen for International Civil Luftfart (ICAO). Siden forordning (EF) nr. 1033/2006 blev vedtaget, er disse bestemmelser blevet ændret af ICAO. Henvisningerne i forordning (EF) nr. 1033/2006 bør ajourføres for at opfylde medlemsstaternes internationale forpligtelser og sikre sammenhængen med den internationale lovramme.
(2)
Forordning (EF) nr. 1033/2006 bør ændres i overensstemmelse hermed.
(3)
Foranstaltningerne i denne forordning er i overensstemmelse med udtalelse fra Udvalget for det Fælles Luftrum -
VEDTAGET DENNE FORORDNING:
Artikel 1
Punkt 1, 2 og 3 i bilaget til forordning (EF) nr. 1033/2006 affattes således:
»1.
Kapitel 3, punkt 3.3 (flyveplaner), i ICAO's bilag 2 - Rules of the Air (10. udgave - juli 2005 herunder alle ændringer indtil nr. 42).
2.
Kapitel 4, punkt 4.4 (flyveplan), og kapitel 11, punkt 11.4.2.2 (indleverede flyveplansmeddelelser og dertil knyttede opdateringsmeldinger) i ICAO PANS-ATM dok. 4444 (15. udgave - 2007 herunder alle ændringer indtil nr. 2).
3.
Kapitel 2 (flyveplaner) og kapitel 6, punkt 6.12.3 (flyveinformationsregioners skønsmæssige grænser) i Regional Supplementary Procedures, dok. 7030/4 - EUR, Regional Supplementary Procedures, (5. udgave 2008 - herunder alle ændringer indtil nr. 2).«
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 15. november 2012.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. oktober 2010.

Labels: 13
8
11
15